en cy en en cy cy cy ca en fr en cy es ceb cy cy cy cy cy cy en cy cy cy en en ca sv ca en ca en es en en en en en en cy en cy ca cy sv cy ca cy ca fy es ca en cy es cy en cy en en oc es cy cy cy ca en fr en cy es en en
Carreg Arthur (Y Mynyddoedd Duon)
Croeso i’r Porth Neolithig. Mae’r wefan hon yn rhoi gwybodaeth am ymchwil  archaeolegol i’r cyfnod Neolithig ym Mhrydain a Gogledd-orllewin Ewrop a gynhaliwyd ym Mhrifysgol Central Lancashire. Mae’n cynnwys adnoddau a gwybodaeth am rai o’r safleoedd y buom yn gweithio arnynt, manylion am ein canlyniadau a chyfleoedd i gymryd rhan.
Mae ein hymchwil yn canolbwyntio ar y gwledydd sy’n amgylchynu Môr Iwerddon. Mae gennym ddiddordeb arbennig yn y ffordd yr oedd pobl yn defnyddio’r henebion a’r lleoedd naturiol yn yr ardal hon rhwng tua 4000 a 2500 OC. Dyma’r Oes Neolithig, neu Oes Newydd y Cerrig, ym Mhrydain. Yn ystod y cyfnod Neolithig gwelir y dystiolaeth gyntaf o ffermio ym Mhrydain pan gyflwynwyd rhywogaethau newydd o anifeiliaid fel gwartheg a defaid, a chnydau fel gwenith a barlys. Gwelwn dechnolegau cerrig newydd, fel y bwyeill cerrig wedi’u llathru sy’n gyffredin iawn yn y cyfnod. Yn bwysicach i’n hymchwil ni, mae hwn hefyd yn gyfnod pan ydym yn dechrau gweld tystiolaeth o adeiladu henebion ar raddfa fawr. Gallai’r henebion hyn fod yn rhai pridd, coed neu gerrig, gyda rhai’n cael eu codi fel safle claddu pobl ac eraill i bwrpas crefyddol neu ddefodol.  Roedd angen ymdrech fawr ar y cyd gan y bobl â’u hadeiladodd a byddai pob un ohonynt wedi trawsnewid yr amgylchedd o’u cwmpas mewn ffyrdd sylweddol.
Mae’r safle’n rhoi trosolwg o nifer o henebion Neolithig pwysig yn ardal yr astudiaeth. Mae’r holl safleoedd yr ydym wedi eu cynnwys mewn gwarchodaeth gyhoeddus ac yn hygyrch. Mae’r llinell amser ar waelod pob tudalen yn defnyddio’r dystiolaeth archaeolegol sydd ar gael i roi amcangyfrif am faint o amser a phryd y defnyddiwyd y safle. Hefyd mae’n rhoi trosolwg o beth oedd yn digwydd ar y dyddiad hwnnw yng ngweddill Ewrop a gweddill y byd. Mae croeso i chi lawrlwytho unrhyw wybodaeth a lluniau ar y safle hwn er mwyn cynllunio eich taith i’r henebion, i bwrpas addysgu neu eich ymchwil eich hun. Os ydych am gyhoeddi unrhyw beth ar bapur neu ar-lein yn seiliedig ar y wybodaeth neu’r lluniau ar y safle hwn yna dylid cydnabod hynny yn y deunydd y byddwch yn ei gyhoeddi.
Mae ein hymchwil yn dibynnu ar gyfraniadau nifer o bobl â gwahanol sgiliau a chefndiroedd. Mae hynny’n golygu bod cyfleodd yn aml i bobl gymryd rhan. Mae archaeoleg gyhoeddus ddiweddar ar y prosiect wedi cynnwys: cloddio yn yr ogofeydd a’r henebion yng Nghoedwig Bowland, Swydd Gaerhirfryn gwaith ar y cyd â Hynafiaethwyr Kintyre ar Dde Kintyre; ffotogrametreg dorfol o henebion: a chloddio a gwneud arolwg o gwmpas cyntedd Bryn Celli Ddu yn Ynys Môn.
Dr Vicki Cummings – Darllenydd mewn Archaeoleg
Dr Seren Griffiths – Darlithydd mewn Archaeoleg
Dr Rick Peterson – Darlithydd mewn Archaeoleg
Horizontal Timeline | CodyHouse
Diwedd Oes yr Iâ diwethaf
Amaethu cyntaf yn y Dwyrain Agos
Amaethu cyntaf yn Tsiena
Prydain yn dod yn ynys
Marwolaeth y ‘Gŵr o Fynydd yr Iâ’
Pyramidiau’r Aifft yn cael eu codi
Dinasoedd hen wlad Groeg
Prydain yng nghyfnod y Rhufeiniaid
Carreg Arthur (Y Mynyddoedd Duon)
Parc le Breos Cwm
Neolithic Portal Grymuso gan WordPress
We use cookies to ensure that we give you the best experience on our website. If you continue to use this site we will assume that you are happy with it.Ok